ai4bharat/Pralekha huggingface dataset:
وزارت اطلاعات ونشریات
فلمی تاریخ فلمی تعلیم کا ایک مرکزی حصہ ہے : افّی – 51 ماسٹر کلاس میں ایف ٹی آئی آئی کے پروفیسر پنکج سکسینہ
نئی دلّی ، 23 جنوری / ‘‘ ماضی عام طور پر حال کی تشکیل کرتا ہے ۔ فلمی تاریخ ، فلمی تعلیم کا ایک مرکزی حصہ ہے ۔ اُن کو سمجھنا بہت اہم ہے ، جنہوں نے سینما میں پہل کی ۔ تخلیق کو سمجھنے کے لئے تخلیق کار کو سمجھنا ضروری ہے ۔ ’’ یہ بات میڈیا کنسلٹنٹ ، فلم ساز ، سینما کی تعلیم سے جڑے ہوئے اور مصنف پروفیسر پنکج سکسینہ نے بھارت کے 51 ویں بین الاقوامی فلم فیسٹیول میں ، ‘‘ سینما کا آغاز ’’ کے موضوع پر ورچوول ماسٹر کلاس میں کہی۔
پروفیسر سکسینہ نے فلموں کے ذریعے ، جو 19 ویں صدی میں بنائی گئی تھیں ، سینما کی تاریخ کا تعارف پیش کیا ۔ انہوں نے فلم سازی کے ابتدائی دور کی کچھ پرانی بلیک اینڈ وہائٹ فلموں کو بھی دکھایا ۔ ان میں فرانسیسی فلم ساز ایلس گائی بلاشی کی فلم کی فلمیں بھی شامل تھیں ، جنہوں نے ایک اسٹینو ٹائپسٹ کے کیریئر کے بعد فلم سازی میں قدم رکھا ۔ ‘‘ لوگوں کو 1890 ء میں چلتی پھرتی تصویریں دیکھ کر بہت خوشی ہوئی ۔ ایلس نے 1896 ء کی خاموش فلم ‘ دا فیری آف دی کیبجز / لا فی اوکس کھوکس ’ سمیت تقریباً ایک ہزار فلمیں بنائیں ۔
انہوں نے فرانسیسی جادوگر جارج میلیز کی بھی مثال دی ، جنہوں نے 1902 ء میں ایک ایڈونچر فلم ‘ اے ٹرپ ٹو دا مون ’ بنائی ۔
انہوں نے ایڈوِن پورٹر کی بھی مثال پیش کی ، جو تھامس ایڈیسن کے ساتھ پروجیکٹ پر کام کر رہے تھے اور بعد میں وہ امریکہ کے شروعاتی پروڈیوسر ڈائریکٹر ، اسٹوڈیو مینجر اور سینماٹو گرافر بنے ۔ پروفیسر سکسینہ نے کہا کہ ماضی میں اور حال میں بہت سے فلم سازوں نے ، اُن سے ترغیب حاصل کی ہے ۔ ماسٹر کلاس کے دوران ، اُن کی 1903 ء کی خاموش فلم ‘ دا گریٹ ٹرین روبری ’ کی بھی نمائش کی گئی ۔
پروفیسر پنکج سکسینہ کے بارے میں
پنکج سکسینہ  ، فلم ڈائریکشن ، 1985 ) ایف ٹی آئی آئی میں اسکرین اسٹڈیز اور ریسرچ کے پروفیسر ہیں ۔ وہ ایک فلم ساز ہیں ۔
فلم ایڈیٹنگ میں گریجویشن اور فلم ڈائریکشن میں پوسٹ گریجویٹ پروفیسر سکسینہ نے 100 سے زیادہ دستاویزی اور مختصر فلمیں ، ٹیلی ویژن پروگرام ، اشتہارات اور نئی کہانیوں میں ہدایت دی ہے اور فلمیں بنائی ہیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 734
(Visitor Counter : 432
پیٹرولیم اور قدرتی گیس کی وزارت
گھریلو پیٹرولیم مصنوعات کی مانگ
نئی دہلی،15 مارچ، 2021/ اپریل سے جنوری 21-2020 کے دوران خام تیل کی ڈبہ بندی 182.2 ایم ایم ٹی ہے جو خام تیل کی ڈبہ بندی کی صلاحیت  کا 73 فیصد ہے۔ 21-2020 کے دوران بھارتی ریفائنری کی گنجائش کووڈ – 19 وبا کے سبب کم مانگ کی وجہ سے کم ہے۔
درآمدات پر انحصار کو کم کرنے اور تیل اور گیس کی گھریلو پیداوار کو بڑھانے کے لیے کیے گئے حکومت کی طرف سے کیے گئے پالیسی اقدامات میں مندرجہ ذیل باتیں شامل ہیں:
- پائے گئے پیٹرول کے کنوؤں کو جلد کاروبار کی شکل دینے کے لیے ہائڈرو کاربن کو جلد نقد رقم کی شکل دینے کے لیے پیداوار کے اشتراک کے سمجھوتے پی ایس پی کے تحت رعایات ، توسیع اور وضاحتوں کی پالیسی ۔
- پائے گئے چھوٹے ذخیروں سے متعلق پالیسی ۔
- پیٹرول کی تلاش اور لائسنسنگ پالیسی۔
- پیداوار کے اشتراک کے سمجھوتوں کی توسیع سے متعلق پالیسی ۔
- کوئلے کی تہہ کی میتھین کو جلد کاروبار کی شکل میں لائے جانے کی پالیسی ۔
- اعداد و شمار سے متعلق قومی ریپوزیٹری کا قیام،
- ریتیلے طاس کے علاقوں میں ایسے علاقوں کی جانکاری دینا جن میں ابھی تک کام شروع نہیں کیا گیا ہے۔
- پیٹرول کے وسائل کا نئے سرے سے جائزہ۔
- این ای ایل پی سے پہلے اور این ای ایل پی بلاکوں میں پیداوار کے اشتراک سے متعلق کھیپوں کے کام کاج کو بلارکاوٹ بنانے کے لیے پالیسی سے متعلق لائحہ عمل۔
- تیل اور گیس کے لیے ریکوری کے طریقوں کو فروغ دینے اور ترغیب دینے کی پالیسی۔
- پیداوار کے اشتراک سے متعلق موجودہ معاہدوں ، کول بیڈ میتھین سمجھوتوں اور نامزدگی کنوؤں کے تحت غیرروایتی ایندھن کی تلاش اور اس سے فائدہ اٹھانے کے لیے پالیسی لائحہ عمل۔
اس کے علاوہ حکومت نے فروری 2019 میں تیل کے کنوؤں کی تلاش اور لائسنسنگ پالیسی میں بڑی اصلاحات کو منظوری دی تھی تاکہ تیل کے تلاش کی سرگرمیوں کو بڑھاوا دیا جائے ریتیلے طاس کے علاقوں میں ان جگہوں میں جن سے فائدہ نہیں اٹھایا گیا یا جنہیں الاٹ نہیں کیا گیا ان میں گھریلو اور غیرملکی سرمایہ کاری کو راغب کیا جائے۔
۔۔
م ن ۔ اس۔ ت ح ۔
U –2568
(Visitor Counter : 94
وزیراعظم کا دفتر
اقوام متحدہ کی جنرل اسمبلی نے شہید ہونے والے امن فوجیوں کے لیے ایک نئی یادگاری دیوار قائم کرنے کی بھارت کی پیش کردہ قرارداد منظور کی
وزیر اعظم جناب نریندر مودی نے خوشی کا اظہار کیا ہے کیونکہ اقوام متحدہ کی جنرل اسمبلی نے شہیدہونے والے امن فوجیوں کے لیے ایک نئی یادگاری دیوار قائم کرنے کی بھارت کی طرف سے پیش کردہ قرارداد منظور کی ہے۔
وزیر اعظم نے ٹویٹ کیا؛
’’خوشی ہے کہ شہید ہونے والے امن فوجیوں کے لیے ایک نئی یادگاری دیوار قائم کرنے کی قرارداد کو، جسے ہندوستان نے پیش کیا، اقوام متحدہ کی جنرل اسمبلی میں منظور کیا گیا ہے۔ ریزولیوشن کو ریکارڈ 190 شریک اسپانسر شپس موصول ہوئیں۔ سب کی حمایت کے لیے شکرگزار ہوں۔‘‘
وزیراعظم کا دفتر
ہندوستان-یورپی یونین کے رہنماؤں کی میٹنگ 
یورپی کونسل کے صدر جناب چارلس مشیل کی دعوت پر، وزیر اعظم جناب نریندر مودی 08 مئی 2021 کو یورپی کونسل کے اجلاس میں بطور خصوصی مہمان شرکت کریں گے۔ہندوستان-یورپی یونین رہنماؤں کی میٹنگ کی میزبانی پرتگال کے وزیر اعظم مسٹر انتونیو کوسٹا کر رہے ہیں۔ اس وقت پرتگال یورپی یونین کی کونسل کا صدر ہے۔
وزیر اعظم تمام 27 یورپی یونین کی ممبر ریاستوں کے سربراہان مملکت یا حکومت کے ہمراہ اجلاس میں شرکت کریں گے۔ یورپی یونین+27 نے صرف اس سے پہلے صرف ایک بار، اس سال مارچ میں امریکی صدر کے ساتھ اجلاس کیا ہے۔ تمام قائدین کووڈ-19 عالمی وبا اور صحت سے متعلق تعاون؛ پائیدار اور جامع ترقی کو فروغ دینے؛ ہندوستان-یورپی اقتصادی شراکت کو مضبوط کرنے کے ساتھ ساتھ باہمی دلچسپی کے علاقائی اور عالمی امور پر تبادلہ خیال کریں گے۔
ہندوستان-یورپی یونین رہنماؤں کی میٹنگیورپی ممبر ممالک کے تمام رہنماؤں کے ساتھ بات چیت کا ایک بے مثال موقع ہے۔ یہ ایک اہم سیاسی سنگ میل ہے اور جولائی 2020 میں ہونے والے 15ویں ہندوستان-یورپی یونین اجلاس کے بعد سے مشاہدے میں آئے تعلقات سےاس کی تعمیر میں مزید تقویت حاصل ہوگی۔
وزیراعظم کا دفتر
وزیر اعظم کا جسٹس اے ایس دوے کے انتقال پر اظہار تعزیت
وزیر اعظم جناب نریندر مودی نے سابق جج نیز گجرات ہائی کورٹ کے سابق کارگزار چیف جسٹس جسٹس اے ایس دوے کے انتقال پر اظہار تعزیت کیا ہے۔
وزیر اعظم نے کہا ، " سابق جج نیز گجرات ہائی کورٹ کے سابق کارگزار چیف جسٹس جسٹس اے ایس دوے کے انتقال سے دکھی ہوں ۔ قانونی شعبے میں ان کی خدمات کے لئے انہیں یاد کیا جائے گا۔ ان کے اہل خانہ اور دوستوں سے تعزیت۔ اوم شانتی"۔
نائب صدر جمہوریہ ہند کا سکریٹریٹ
نائب صدرجمہوریہ نے عوام سے ذات پات کے بغیر معاشرے کی تعمیر کے لئے اپیل کی
ایم وینکیا نائیڈو نے پیجاورا شری وش ویشاتیرتھاسوامی جی کو خراج عقیدت پیش کیا
سوامی جی نے موجودہ معاشرے کی ثقافتی ،مذہبی اور سماجی قدروں کو جِلا بخشنے کے زندگی وقف کردی تھی
نئی دہلی 07 جنوری 2020 ۔نائب صدر جمہوریہ ہند جناب ایم وینکیا نائیڈو نے آج عوام سے اپیل کی کہ وہ پیجا ورا شری وش ویشا تیرتھا سوامی جی کے ذریعہ دکھائے گئے راستے کو اپنائیں اورہندوستان میں ایسے معاشرے کی تعمیر کے لئے کام کریں جہاں ذات پات کو کوئی دخل نہ ہو۔
انہوں نے کہا کہ پیجا ورا شری وش ویشا تیرتھا سوامی جی جیسے سیرس نے ہمیشہ مشکلات سے مشکلا ت سے دوچار عوام کو تسلی دی ہے اور ہمیشہ ان کی مدد کی ہے اور ضرورت مند اور غریب لوگوں کی مدد کے لئے آگے آئے ہیں۔
آج بنگلور و میں پورنا پراجنا ودیا پیٹھ میں شری وش ویشا تیرتھا سوامی جی کو خرا ج عقید ت پیش کرنے کے بعد اظہار خیال کرتے ہوئے نائب صدر جمہوریہ نے کہا کہ پیجا ورا شری وش ویشا تیرتھا سوامی جی نے ان سنتوں ،رشیوں اور منیوں کی نمائندگی کی ہے اور ان کی طویل روایات کو برقرار رکھا ہے جنہوں نے معاشرے کو روشنی دکھائی ہے ۔
ہمارے قدیم سنت سادھوؤ ں اور نیک لوگوں نے معاشرے کی فلاح وبہبود کو ہمیشہ ترجیح دی ہے ۔ انہوں نے مزید کہا کہ عظیم پرانی متقی ددھیچی نے اس بات کو یقینی بنانے کے لئے اپنی زندگی کو قربان کیا کہ معاشرہ صحیح سمت اپنائے ۔
انہوں نے کہا کہ شری پیجا ورا شری وش ویشا تیرتھا سوامی جی کی زندگی اور سفر ایک شاندار روایت میں ایک قابل با ب تھا۔ نائب صدر نے انہیں سماجی خدمت کے لئے ایک رول ماڈل قرار دیا ۔ انہوں نے کہا کہ سوامی جی نے ہماری موجودہ روز مرہ کے معاشرے کی ثقافتی ، مذہبی اور سماجی قدروں کو جلا بخشنے کے لئے اپنی زندگی وقف کردی تھی ۔
نائب صدر نے کہا کہ سوامی جی انسانیت کی خدمت خدا کی خدمت ہے کے گاندھیائی اصول میں یقین رکھتے تھے ۔ نائب صدر نے کہا کہ سوامی جی کا عظیم اور بے لوث عمل اس اہم نظریہ کی مثال پیش کرتا ہے ۔
جناب نائیڈو نے کہا کہ شری سوامی جی نے اپنی یاتراؤں ،تعلیمات اور مذاکروں کے ذریعہ ملک کے طول و عرض میں بے شمار لوگوں کی زندگیوں پر اثر ڈالا ۔ انہوں نے کہا کہ وہ سری مد بھگوت گیتا کی تعلیمات کے ایک سچے مجسمہ تھے ۔ نائب صدر نے کہا کہ وہ جدید ہندوستان میں ایسے پہلے روحانی لیڈر تھے جو دلتوں کو ہندوسماج کا ایک اٹو ٹ حصہ سمجھتے تھے۔نائب صدرجمہوریہ نے پورنا پراجنا ودیا پیٹھ کے قیام میں سوامی جی کی خدمات کو یاد کیا ۔ یہ ودیا پیٹھ ایک سنسکرت کی روحانی پاٹھ شالہ ہے ۔انہوں نے سنسکرت میں تعلیمی تحقیق کو مقبول بنانے کی ان کی کوششوں کو بھی یاد کیا ۔ یہ ودیا پیٹھ 1956 میں پیجا ورا شری وش ویشا تیرتھا سوامی جی نے قائم کیا تھا ۔
کرناٹک کے نائب وزیر اعلیٰ سی این اشوت نارائن اور سری پیجا ورا مٹھ کے سری وشوا پرسنا تیرتھا سوامی جی کےعلاوہ دیگر شخصیات بھی اس موقع پرموجود تھیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا ۔ رم
U-81
(Visitor Counter : 50
شہری ہوابازی کی وزارت
ہندوستان کی ہوائی اڈوں کی اتھارٹی نے، مختلف ہوائی اڈوں کی فروغ، اپ گریڈیشن نیز جدیدکاری کے لیے، ایک سی اے پی ای ایکس منصوبہ تیار کیا ہے
جدول شدہ فضائی نقل وحمل خدمات نیز اندرون ملک جدول شدہ مسافروں کی ایئر لائن میں 100 فیصد براہ راست غیر ملکی سرمایہ کاری کی اجازت
نئی دہلی،20 دسمبر 2021: شہری ہوا بازی کی وزارت نے ہندوستانی ہوا بازی کے شعبے کی پیشرفت کو فروغ دینے کے مدنظر 15 جون 2016 کو شہری ہوا بازی کی قومی پالیسی  2016 جاری کی ہے۔ حکومت کا مقصد ہوا بازی کے مختلف ذیلی شعبوں کی مستحکم پیشرفت کے لیے ایک حیاتیاتی نظام فراہم کرنا ہے جن میں فضائی کمپنیاں، ہوائی اڈے، کارگو، دیکھ ریکھ، مرمت اور اوورہال کی خدمات ، جنرل ہوا بازی ، ایرواسپیس مینوفیکچرنگ، مہارت کے فروغ وغیرہ شامل ہیں۔بنیادی ڈھانچے کی سہولیات کی توسیع اور فروغ ایک جاری عمل ہے اور انھیں کارروائی جاتی ضروریات کے مطابق کیا جاتا ہے جو کہ ہوائی اڈوں پر طیاروں کے آپریشن اور فضائی کمپنیوں کے مطالبے پر مبنی ہونے کے ساتھ ساتھ آراضی اور کام کرنے کی صورتحال کی دستیابی کے علاوہ جہازوں کی ضروری کارروائیوں کے حوالے سے دیگر سہولیات پر مبنی ہوتا ہے۔ اے اے آئی نے ملک میں مختلف ہوائی اڈوں کی فروغ، اپ گریڈیشن، جدید کاری کے لیے ایک سی اے پی ای ایکس منصوبہ تیار کیا ہے جس کا مقصد اس فضائی ٹریفک کی ضروریات کو پورا کرنا ہے جس میں نئے گرین فیلڈ ہوائی اڈے، موجودہ ٹرمینل کی توسیع یا جدیدکاری، نئے ٹرمینل، موجودہ رن ویز کی توسیع اور انھیں بہتر بنانا، ایپرنس، کنٹرول ٹاور، ٹیکنیکل بلاک جیسی فضائی نیوی گیشن خدمات  وغیرہ شامل ہیں۔ براہ راست غیر ملکی سرمایہ کاری کی پالیسی کے مطابق جدول شدہ فضائی نقل وحمل خدمات / اندرون ملک جدول شدہ مسافروں کی ایئرلائنس میں 100 فیصد غیر ملکی براہ راست سرمایہ کاری کی اجازت دی گئی ہے جو کہ شعبہ جاتی او ر اس میں بیان کردہ دیگر شرائط کے مطابق ہیں۔
یہ معلومات شہری ہوا بازی کی وزارت میں وزیر مملکت جنرل ڈاکٹر وی کے سنگھ نے ایک سوال کے تحریری جواب میں آج راجیہ سبھا میں فراہم کیں۔
صحت اور خاندانی بہبود کی وزارت
ہندوستان میں کووڈ-19ٹیکہ کاری کی کل تعداد 20 کروڑ کے پار پہنچی
ہندوستان نے کووڈ-19ٹیکہ کاری مہم شروع ہونے کے 130دنوں کے اندر یہ سنگ میل عبور کیا
امریکہ کے بعد ہندوستان یہ مقام حاصل کرنے والا دوسرا ملک ہے
60 سال سے اُوپر کی عمر کی 42 فیصد آبادی کو کووڈ-19ٹیکے کی کم از کم پہلی خوراک مل چکی ہے
نئی دہلی،26؍مئی2021:
ہندوستان نے موجود وقت میں جاری اپنے کووڈ-19ٹیکہ کاری مہم میں آج ایک بڑی غیر معمولی کامیابی حاصل کی ہے۔ مہم کے 130ویں دن آج صبح 7بجے تک دستیاب کرائے گئے اعدادو شمار کے مطابق ملک میں کووڈ ٹیکہ کاری کی کل تعداد 20 کروڑ کو پار کرچکی ہے۔۔
ہندوستان کی کووڈ -19ٹیکہ کاری مہم دنیا کی اب تک کی سب سے بڑی ٹیکہ کاری مہم ہے، اسے عزت مآب وزیر اعظم کے ذریعے 16 جنوری 2021ء کو شروع کیا گیا تھا۔
محض 130دنوں میں یہ حصولیابی حاصل کرنے والا ہندوستان امریکہ کے بعد دوسرا ملک ہے۔امریکہ کو 20 کروڑ کے نشانے تک پہنچنے میں 124دن لگے تھے۔
اس کے علاوہ دنیا بھر کے دیگر ڈاٹا اور کئی اخباری مضامین میں دستیاب اعدادو شمار کے مطابق ٹیکہ کاری مہم میں دیگر اہم ملکوں میں برطانیہ بھی شامل ہے، جو 168دنوں میں 5.1کروڑ ٹیکہ لگانے کے نشانے تک پہنچ چکا ہے۔ برازیل نے 128دنوں میں اپنے شہریوں کو 5.9کروڑ ٹیکے لگائے ہیں اور جرمنی نے 149دنوں میں 4.5کروڑ ٹیکہ کاری کے نشانے تک رسائی حاصل کی ہے۔
مرکزی وزارت صحت کے پاس دستیاب تازہ ترین اعدادو شمار کے مطابق ہندوستان میں اب تک 45 سال سے اوپر کی 34 فیصد سےزیادہ آبادی کو کووڈ-19ویکسین کی کم از کم پہلی خوراک مل چکی ہے۔ اسی طرح ہندوستان 60سال سے زیادہ عمر کے 42 فیصد سے زیادہ لوگوں کو کووڈ-19 ویکسین کا کم از کم پہلا ٹیکہ لگا چکا ہے۔
اب تک ہندوستان اپنی ٹیکہ کاری مہم میں کووڈ -19کے خلاف لڑائی میں تین ٹیکوں کا استعمال کررہا ہے۔ان میں ہندوستان میں بنے دو ٹیکے شامل ہیں۔ سیرم انسٹی ٹیوٹ آف انڈیا کا کووی شیلڈ اور بھارت بایوٹیک کا بنا کو ویکسین ۔ روسی ٹیکہ اِسپوتنک-وی ایمرجنسی استعمال کی اجازت کے لئے ڈرگس کنٹرولر جنرل آف انڈیاسے منظوری حاصل کرنے والا تیسرا ٹیکہ ہے اور اس کا استعمال کچھ پرائیویٹ اسپتالوں میں کیا جارہا ہے۔ جس کے آنے والے دنوں میں مزید بڑھنے کی امید ہے۔
ٹیکہ کاری مہم کا پہلا مرحلہ 130 دن پہلے 16 جنوری 2021ء کو شروع کیا گیاتھا اور پہلے مرحلے میں نیشنل ایکسپرٹ گروپ آن ویکسین ایڈمنسٹریشن فار کووڈ-19نے صحت کی دیکھ بھال کرنےو الے کارکنان اور فرنٹ لائن ورکرز کو اولیت دی تھی۔ ٹیکہ کاری مہم کا دوسرا مرحلہ یکم مارچ 2021ء سے شروع ہوا، جو مرض کی کمزور مدافعت کرنے کی صلاحیت کے ایج گروپ کے لوگوں کی طبی تحفظ پر مرکوز تھا۔ان اولیت والے عمر زمروں میں 60سال سے زیادہ عمر کے افراد اور کسی خطرناک بیماری سے متاثر 45 سال سے زیادہ عمر کے لوگ شامل تھے۔یکم اپریل 2021ء کو 45 سال سے زیادہ عمر کے تمام لوگوں کو ویکسین دینے کے لئے ٹیکہ کاری میں مزید ڈھیل دی گئی۔کم سے کم قیمت تعین اور فوری قومی کووڈ-19ٹیکہ کاری حکمت عملی کے تحت یکم مئی 2021ء کو مہم کا تیسرا مرحلہ شروع کیا گیا۔ اس حکمت عملی کے تحت 18 سال سے زیادہ عمر کے تمام لوگ کووڈ-19ٹیکہ کاری کے لئے اہل قرار دیئے گئے۔
امور خارجہ کی وزارت
کابینہ نے لیتھوا نیہ میں انڈین مشن کھولنے کو منظوری دی
وزیراعظم جناب نریندر مودی کی صدارت میں مرکزی کابینہ نے 2022 میں لیتھوانیہ میں نیا انڈین مشن کھولنے کو منظوری دے دی ہے۔
لیتھوانیہ میں انڈین مشن کے کھلنے سے بھارت کے سفارتی نقوش کو وسعت دینے، سیاسی تعلقات اور اسٹریٹجک تعاون کو گہرا بنانے ، دو فریقی تجارت ، سرمایہ کاری اور اقتصادی سرگرمیوں میں اضافہ کرنے ،عوام سے عوام کے روابطہ کو مضبوط تر کرنے، کثیر جہتی پلیٹ فارموں میں مزید پائیدار سیاسی رسائی بنانے اور بھارت کی خارجہ پالیسی کے مقاصد کے لئے حمایت کے حصول میں مدد ملے گی۔ لیتھوانیہ میں انڈین مشن بھارتی کمیونٹی کی مزید بہتر طریقے سے مدد کر پائے گا اور ان کے مفادات کا تحفظ کرے گا۔
لیتھوانیہ میں نیا انڈیا مشن کھولنے کا فیصلہ مستقبل پر مرکوز قدم ہے، جس کا مقصد نمو و ترقی یا ‘سب کا ساتھ ، سب کا وکاس ’ کی ہماری قومی ترجیح کا حصول ہے۔ بھارت کی سفارتی موجودگی میں اضافہ بھارتی کمپنیوں ک لئے بازار تک رسائی میں سہولت فراہم کرے گا اور اشیاء و خدمات کی بھارتی بر آمدات کو تقویت دے گا ۔ اس کا ‘آتم نربھر بھارت’ کے ہمارے ہدف کے مطابق گھریلو پیدا وار اور روز گار میں اضافے پر براہ راست اثر پڑے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-4745
(Visitor Counter : 70
وزیراعظم کا دفتر
وزیر اعظم نے اجے کمار سروج کو ایشیائی کھیل 2022 کے دوران مردوں کے 1500 میٹر فائنل مقابلوں میں نقرئی تمغہ جیتنے پر مبارکباد دی
وزیر اعظم جناب نریندر مودی نے ہونگ زو میں کھیلے جا رہے ایشین گیمز 2022 کے دوران مردوں کے 1500 میٹر فائنل مقابلوں میں نقرئی تمغہ جیتنے کے لیے اجے کمار سروج کو مبارکباد دی ہے۔
وزیر اعظم نے ایکس پر پوسٹ کیا:
’’ایک شاندار کارکردگی کی ستائش!
مجھے خوشی ہے کہ اجے کمار سروج نے ایشیائی کھیلوں کے دوران مردوں کے 1500 میٹر فائنل مقابلوں میں نقرئی تمغہ جیتا ہے۔
عمدگی کے حصول کے لیے ان کی عہدبندگی نے بھارتی ایتھلیٹکس میں ایک شاندار باب رقم کیا ہے۔‘‘
وزیراعظم کا دفتر
بھارت اور سری لنکا کے درمیان ورچوول دوطرفہ کانفرنس
وزیر اعظم جناب نریندر مودی اور سری لنکا کے وزیر اعظم عزت مآب مہندا راج پکشے 26 ستمبر 2020ء کو ورچوول دوطرفہ کانفرنس کریں گے۔
ورچوول دوطرفہ کانفرنس دونوں لیڈران کو سری لنکا میں پارلیمانی انتخابات کے فوراً بعد اور دونوں ممالک کے درمیان وقت کی کسوٹی پر کھرا اترنے والے دوستانہ تعلقات کے تناظر میں دو طرفہ تعلقات کےوسیع فریم ورک کا جامع طریقے سے جائزہ لینے کا موقع فراہم کرے گی۔
سری لنکا کے وزیر اعظم مہندا راج پکشے کے ذریعے کئے گئے ٹوئٹ پر رد عمل ظاہر کرتے ہوئے وزیر اعظم نریندر مودی نے کہا کہ وہ ‘‘جامع طریقے سے دوطرفہ تعلقات کا مشترکہ طورپرجائزہ لینے ’’کے منتظر ہیں۔
انہوں نے کہا،‘‘ہمیں کووڈ کے بعد کے دور میں اپنے تعاون کو آگے بڑھانے کا راستہ تلاش کرنا چاہئے۔’’
وزیراعظم کا دفتر
وزیر اعظم نے ایشیائی کھیل 2022 میں خواتین ڈسکس تھرو مقابلے میں سیما پونیا کے ذریعہ کانسے کا تمغہ جیتے جانے پر مسرت کا اظہار کیا
وزیر اعظم جناب نریندر مودی نے ہونگ زو میں ایشیائی کھیل 2022 کے دوران خواتین کے ڈسکس تھرو مقابلے میں کانسے کا تمغہ جیتنے والی سیما پونیا کو مبارکباد پیش کی ہے۔
وزیر اعظم نے ایکس پر پوسٹ کیا:
’’سیما پونیا کے لیے ایک شاندار کانسے کا تمغہ۔ ڈسکس تھرو مقابلے میں ان کی بہترین کارکردگی۔ ان کی لگن اور محنت شاقہ نے ایک مرتبہ پھر فخر کا احساس کرایا ہے۔‘‘
وزارت دفاع
بھارت -قزاقستان دفاعی تعاون: ویبنار اور نمائش کا انعقاد
نئی دلی، 16؍اکتوبر، بھارت اور قزاقستان کے درمیان ایک ویبنار 15 اکتوبر 2020 کو منعقد کیا گیا۔ اس ویبنار کا موضوع تھا ‘‘میک ان انڈیا فار دی ورلڈ، بھارت- قزاقستان دفاعی تعاون: ویبنار اور نمائش’’ اسے وزارت دفاع کے دفاعی پروڈکشن شعبے کی جانب سے فکی کے ذریعے منعقد کیا گیا۔
یہ ویبنار، اُن ویبنار کے سلسلے کا ایک حصہ ہے جن کو دوست ممالک کے ساتھ دفاعی برآمدات کو فروغ دینے اور اگلے پانچ برسوں میں پانچ بلین ڈالر کا دفاعی بر آمدات کا ہدف حاصل کرنے کے لئے منعقد کیا جارہا ہے ۔
دونوں ممالک کے سفیر اور وزارت دفاع کے سینئر اہلکاروں نے اس ویبنار میں شرکت کی اور اس موضوع پر گفتگو کی کہ دونوں ممالک کو نہ صرف ایک ساتھ پروڈکشن اور ڈیولپمنٹ کا کام کرنا چاہئے بلکہ ایک دوسرے کی ضرورتوں کی تکمیل بھی کرنی چاہئے۔
مختلف بھارتی کمپنیاں، جیسے ایل اینڈ ٹی ڈیفنس، اشوک لیلینڈ لمیٹڈ، بھارت فورج، زین ٹیکنالوجیز، ایلکام انوویشن، ہندوستان ایروناٹکس لمیٹڈ، الفا ڈیزائن ٹیکنالوجیز اور بھارت الیکٹرانکس لمیٹڈ نے اس موقع پر ویبنار کے ذریعے اپنی اپنی کمپنیوں اورمصنوعات جیسے بڑے پلیٹ فارم ؍ سازو سامان جیسے گولہ داغنے کے نظام ، راڈار ، محفوظ گاڑیاں، میزائلیں اور فضائی دفاعی سازو سامان، ٹریننگ کے سازو سامان وغیرہ کی نمائش کی۔ بھارت الیکٹرانکس لمیٹڈ نے اس موقع پر قزاقستان میں اپنا ایک نمائندہ دفتر کھولنے کے منصوبے کا اعلان کیا۔
اس ویبنار میں 350 سے زیادہ شرکاء نے حصہ لیا اور 39 ورچول نمائش اسٹال لگائے گئے، جن میں 7 اسٹال قزاقستان کی کمپنیوں کے تھے۔
ارضیاتی سائنس کی وزارت
دیو میں جی ٹوئنٹی آر آئی آئی جی کانفرنس میں سائنس سے متعلق چنوتیوں اورپائیدار اور نیلگو معیشت کے مواقع پر تبادلہ خیال
پائیدار نیلگو معیشت کے لیے ملکوں کے بہترین طریقوں اور پالیسی ماڈلز کے اشتراک کی ضرورت پر جی20 ریسرچ انوویشن اینڈ انیشی ایٹو گیدرنگ  کانفرنس میں سائنسی چنوتیوں اور پائیدار نیلی معیشت کے مواقع پر غور کیا گیا۔
سائنس اور ٹیکنالوجی محکمے میں سکریٹری اورجی 20- آر آئی آئی جی کےصدر ڈاکٹر ایس چندر شیکھرنےاپنے ابتدائی کلمات میں کہا کہ بھارت کے پاس ساحلی علاقوں کے فروغ کے لیے ایک کثیر الجہتی منصوبہ ہے جس میں نیلگو معیشت کو تبدیل کرنا، ساحلی بنیادی ڈھانچے کو بہتر بنانا اور سمندری ماحولیاتی نظام کی حفاظت شامل ہے۔
ارضیاتی سائنس کے محکمہ میں سکریٹری ڈاکٹر ایم روی چندرن، نے اس بات کو اجاگر کیا کہ سمندر اور اس کے وسائل بین الاقوامی حدود کو تسلیم نہیں کرتے ہیں انہوں نےتمام ممالک کی اجتماعی ذمہ داری پر زور دیا کہ وہ سمندری وسائل کا تحفظ کریں اور پائیدار طریقے سے انہیں بروئے کار لائیں ۔ انہوں نے حالیہ برسوں میں قومی نیلگو معیشت کو بڑھانے کے لیے کئے گئے بھارت کے اقدامات پر روشنی ڈالی جس میں ڈیپ اوشین مشن اور میری ٹائم انڈیا ویژن 2030 شامل ہے۔
دیو کے ایڈمنسٹریٹر جناب پرفل کھوڑا پٹیل اورجی 20 کے شیرپا جناب امیتابھ کانت نے کانفرنس کے دوران جی20 میں بھارت کے سفر پرموضوع کا افتتاح کیا۔جناب امیتابھ کانت نے پائیدار نیلگو معیشت پر اپنے خیالات کا اظہار کرتے ہوئے سمندری ماحول کو درپیش چنوتیوں اور ایک پائیدار مستقبل کی تعمیر کے لیے بین الاقوامی تعاون کو بڑھانے کی ضرورت پر روشنی ڈالی جبکہ جناب پرفل پٹیل نے موثر تحقیق اور اختراع کے ذریعے معاشی بہبود کے اپنے نظریہ کا اظہار کیا۔
نیلگو معیشت کے شعبے اور مواقع،سمندر کا مشاہدہ،اعداد و شمار،اور معلوماتی خدمات، بحرین ماحولیاتی نظام اور آلودگی،نیلگو معیشت کا بندوبست اور نقطہ نظر، ساحلی اور سمندری محل وقوع منصوبہ بندی،بحری زندگی کے وسائل اور حیاتیاتی تنوع، گہرے سمندر سے متعلق ٹیکنالوجی کے ساتھ ساتھ 18 مئی 2023 کو دیو میں ختم ہونے والی میٹنگ میں نیلگو معیشت پالیسی کے تناظر پر بھی تبادلہ خیال کیا گیا۔
اس کانفرنس میں کل 35 غیر ملکی مندوبین اور 40 ہندوستانی ماہرین اوربھارتی حکومت کےسانئس سے متعلق محکموں/ تنظیموں کے مدعو افراد نے شرکت کی۔ کانفرنس کی صدارت ڈی ایس ٹی سکریٹری ڈاکٹر ایس چندر شیکھر ایم او ای ایس کے سکریٹر ی ڈاکٹر ایم روی چندرن نے کی۔
بھارت ایوان صدر نے اجلاس کے دوران تحقیق سے متعلق وزراء کے اعلامیہ کا پہلا مسودہ بھی بحث کے لیے پیش کیا۔ وزارتی اعلانیہ کو 5 جولائی 2023 کو ممبئی میں ہونے والے وزراء کے اجلاس میں اپنایا جائے گا۔
کانفرنس میں شرکت کرنے والے جی20 ممالک اور بین الاقوامی تنظیموں میں برازیل، انڈونیشیا، آسٹریلیا، جاپان، اٹلی، فرانس، جرمنی، روس، سعودی عرب، سنگاپور، متحدہ عرب امارات، برطانیہ، ہالینڈ، فرانس، نیدرلینڈز، جمہوریہ کوریا، روس، متحدہ عرب امارات، برطانیہ، امریکہ، یورپی یونین، اسپین، سنگاپور، ناروے اور انٹرنیشنل سولر الائنس یعنی بین الاقوامی شمسی اتحاد شامل ہیں۔
ریسرچ انوویشن انیشی ایٹو گیدرنگ  جی 20 ورم کی ایک نئی پہل ہے، جس کا آغاز 2022 میں انڈونیشیا کی صدارت کے دوران کیا گیا تھا۔بھارت تحقیق اور اختراع مساوی معاشرہ کے موضوع پر 2023 میں اپنی جی20 صدارت کے دوران آرآئی آئی جی پہل کو آگے بڑھا رہا ہے۔
جدید اور قابل تجدید توانائی کی وزارت
سولر انرجی کارپوریشن آف انڈیاکو ’منی رتن زمرہ-I‘کا درجہ حاصل ہوا
ایس ای سی آئی کو آئی سی آر اے کے ذریعے اے اے اے کی اعلیٰ ترین کریڈٹ ریٹنگ حاصل ہے
ایس ای سی آئی 2030 تک غیر –حیاتیاتی ایندھن پر مبنی صلاحیت کے 500 گیگا واٹ کے ہدف کو حاصل کرنے کے لئے عہد بند ہے:محترمہ سمن شرما، ایم ڈی، ایس ای سی آئی
سولر انرجی کارپوریشن آف انڈیا لمٹیڈ کو بروز دو شنبہ 10 اپریل 2023 کو منی رتن زمرہ -1ایک سینٹرل پبل ک سیکٹر انٹر پرائز کا درجہ دیا گیا ہے۔اس کی باضابطہ اطلاع حکومت ہند کی جدید اور قابل تجدید توانائی کی وزارت کے ذریعے جاری کی گئی ہے۔
سال 2011 میں قائم ہوئی ایس ای سی آئی حکومت ہند کی جدید اور قابل تجدید توانائی کی وزارت کی بنیادی نفاذ ایجنسی ہے، جو حکومت ہند کی قابل تجدید توانائی اسکیموں ؍پروجیکٹوں کے لئے ہندوستان کے عالمی عہد کو پورا کرنے کی سمت میں کام کرتی ہے۔اب تک ایس ای سی آئی نے 56گیگا واٹ سے زیادہ کی قابل تجدید توانائی پروجیکٹ اہلیت فراہم کی ہے۔ایس ای سی آئی نے اپنے خود کے سرمایہ کاروں کے ساتھ ساتھ دیگر پبلک سیکٹر کے اداروں کے لئے پروجیکٹ منتظم مشیر کی شکل میں پروجیکٹوں کے قیام میں بھی سرگرم ہیں۔ایس ای سی آئی کو آئی سی آر اے کے ذریعے اے اے اے کی اعلیٰ ترین کریڈٹ ریٹنگ حاصل ہے۔
اس حصولیابی پر تقریر کرتے ہوئے ایس ای سی آئی کی مینجنگ ڈائریکٹر محترمہ سمن شرما نے کہا کہ کہ ایس ای سی آئی نے اپنی مسلسل کارکردگی، رفتار اور آپریشن میں لچک کے سبب کم وقت میں یہ حصولیابی حاصل کی ہے۔ایس ای سی آئی نے ملک میں قابل تجدید توانائی پیداواری صلاحیت میں تیزی سے اضافے میں مرکزی رول ادا کیا ہے اور ملک کے موسمیات سے متعلق عہد، کاربن اخراج میں کمی کی حکمت عملیوں اور پائیدار توانائی ترسیل میں تعاون دیا ہے۔ انہوں نے عزت مآب وزیر اعظم کے ’پنچ امرت’اہداف کو حاصل کرنے اور 2030 تک غیر –حیاتیاتی ایندھن پر مبنی 500گیگا واٹ غیر –حیاتیاتی ایندھن پر مبنی صلاحیت کو حاصل کرنے میں ایک غیر منقسم حصہ بننے کی سمت میں ایس ای سی آئی کے عہد کی ایک بار پھر تصدیق کی۔
امور داخلہ کی وزارت
مرکزی وزیر داخلہ جناب امت شاہ کی صدارت میں اعلیٰ سطحی کمیٹی نے چھ ریاستوں کو اضافی مرکزی امداد کے 3,063.21 کروڑ روپے کو منظوری دی
آسام، گجرات، کرناٹک، مدھیہ پردیش، اتراکھنڈ اور مغربی بنگال کو 2021 کے دوران آنے والے سیلاب/ لینڈ سلائیڈنگ/ سائیکلون کے لیے فنڈ موصول ہوئے
مرکزی وزیر داخلہ جناب امت شاہ کی صدارت میں اعلیٰ سطحی کمیٹی  نے 2021 کے دوران سیلاب، لینڈ سلائیڈنگ اور طوفان سے متاثر ہونے والی چھ ریاستوں کو نیشنل ڈیزاسٹر ریسپانس فنڈ  کے تحت اضافی مرکزی امداد کی منظوری دی ہے۔ یہ وزیر اعظم جناب نریندر مودی کی قیادت میں مرکزی حکومت کے ان چھ ریاستوں کے لوگوں کی مدد کرنے کے عزم کو ظاہر کرتا ہے جنہوں نے ان قدرتی آفات کا سامنا کیا۔
ایچ ایل سی نے این ڈی آر ایف سے 3,063.21 کروڑ روپے کی اضافی مرکزی امداد کو منظوری دی:
- سمندری طوفان ’توکتائی‘- 2021 کے لیے، گجرات کو 1,133.35 کروڑ روپے؛
- سمندری طوفان ’یاس‘ - 2021 کے لیے، مغربی بنگال کو 586.59 کروڑ روپے؛
- جنوب مغربی مانسون 2021 کے دوران سیلاب/ لینڈ سلائیڈنگ کے لیے آسام کو 51.53 کروڑ روپے، کرناٹک کو 504.06 کروڑ روپے، مدھیہ پردیش کو 600.50 کروڑ روپے اور اتراکھنڈ کو 187.18 کروڑ روپے۔
یہ اضافی امداد اسٹیٹ ڈیزاسٹر ریسپانس فنڈ  میں مرکز کی طرف سے ریاستوں کو جاری کیے گئے فنڈز سے زیادہ ہے، جو پہلے ہی ریاستوں کے اختیار میں رکھے گئے ہیں۔ مالی سال 2021-22 کے دوران مرکزی حکومت نے 28 ریاستوں کو ان کے ایس ڈی آر ایف میں 17,747.20 کروڑ روپے جاری کیے ہیں۔ مزید 3,543.54 کروڑ روپے NDRF سے 7 ریاستوں کو جاری کیے گئے ہیں۔
سال 2021-22 کے دوران، مرکزی حکومت نے متاثرہ ریاستی حکومتوں کی جانب سے میمورنڈم کی وصولی کا انتظار کیے بغیر، قدرتی آفات کے فوراً بعد 22 بین وزارتی مرکزی ٹیمیں  تعینات کی تھیں۔